*Proiect*

**GUVERNUL REPUBLICII MOLDOVA**

**HOTĂRÂRE** Nr. \_\_\_\_\_\_\_\_\_\_\_
din \_\_\_\_\_\_\_\_\_\_\_\_\_\_ 2024

**cu privire la modificarea Hotărîrii Guvernului nr. 876/2015 cu privire la asigurarea cu manuale a elevilor**

Guvernul HOTĂRĂŞTE:

1. Hotărîrea Guvernului nr. 876/2015 cu privire la asigurarea cu manuale a elevilor (Monitorul Oficial al Republicii Moldova, 2016, nr. 2-12, art. 3), se modifică după cum urmează:
2. se completează cu punctele 92-94 cu următorulconținut:

„92. Se stabilește remunerația minimă a grupului de autori de manuale școlare de 20% din valoarea contractului atribuit de achiziții publice de manuale școlare, organizate de Ministerul Educației și Cercetării, dar nu mai puțin decât cuantumul unui salariu mediu lunar pe economie pentru o coală de autor (16 pagini pentru proiectele de manual de format 26 cm x 20 cm sau echivalentul în cm2).

93. Ministerul Educației și Cercetării achiziționează și plasează pe pagina sa oficială versiunea digitală a proiectelor de manuale, care au fost ofertate în cadrul licitaţiilor pentru achiziţiile de manuale, organizate de către Ministerul Educației și Cercetării, în conformitate cu legislaţia în vigoare, care au acumulat minim 90% din punctajul pentru calitatea ofertei, în baza Regulamentului elaborat și aprobat de către Ministerul Educației și Cercetării, dar nu au fost declarate câștigătoare.

94. Prețul pentru versiunea digitală a proiectului de manual achiziționat în condițiile pct. 93 se stabilește în cuanntum de un salariu mediu lunar pe economie, pentru o coală de autor. Se stabilește remunerația minimă a grupului de autori a proiectului de manual achiziționat în condițiile pct. 93 de minim 50% din prețul de achiziționare”.

1. Prezenta hotărâre intră în vigoare la data publicării în Monitorul Oficial a Republicii Moldova.

**PRIM-MINISTRU Dorin RECEAN**

***Contrasemnează:***

**Ministrul educației**

**și cercetării Dan PERCIUN**

**Ministrul finanțelor Petru ROTARU**